CELEX: 32016D0630
Language: et
Date: 2016-04-11 00:00:00
Title: Nõukogu otsus (EL) 2016/630, 11. aprill 2016, mis käsitleb Euroopa Liidu nimel võetavat seisukohta Euroopa Ühenduse ja Vene Föderatsiooni vahelise tagasivõtulepingu alusel loodud tagasivõtmise ühiskomitees seoses soovitusega küsitluse korraldamist eeldavate tagasivõtutaotluste kohta

26.4.2016   
            
            
               ET
            
            
               Euroopa Liidu Teataja
            
            
               L 110/1
            
         NÕUKOGU OTSUS (EL) 2016/630,
   11. aprill 2016,
   mis käsitleb Euroopa Liidu nimel võetavat seisukohta Euroopa Ühenduse ja Vene Föderatsiooni vahelise tagasivõtulepingu alusel loodud tagasivõtmise ühiskomitees seoses soovitusega küsitluse korraldamist eeldavate tagasivõtutaotluste kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 79 kolmandat lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Ühenduse ja Vene Föderatsiooni vaheline 25. mai 2006. aasta tagasivõtuleping (1) („tagasivõtuleping“) jõustus 1. juunil 2007.
            
         
               (2)
            
            
               Tagasivõtulepingu artikliga 19 moodustati tagasivõtmise ühiskomitee, kes vastutab artiklis sätestatud ülesannete eest.
            
         
               (3)
            
            
               Tagasivõtulepingu artikli 19 lõike 1 punktis b sätestatakse, et tagasivõtmise ühiskomitee peab otsustama tagasivõtulepingu ühtseks täitmiseks vajalike rakendusmeetmete üle.
            
         
               (4)
            
            
               Küsitlus on tagasivõtulepingus ette nähtud tagasivõtumenetluse üks elemente ja vastavalt tagasivõtulepingu artikli 9 lõikele 4 tuleb küsitlus korraldada siis, kui taotluse esitajal ei ole võimalik lisada tagasivõtutaotlusele ühtegi tagasivõtulepingu 2. või 3. lisas loetletud dokumenti.
            
         
               (5)
            
            
               Tagasivõtmise ühiskomitee võttis 2. juunil 2009 vastu esimese soovituse, mis käsitles küsitluse korraldamist eeldavaid tagasivõtutaotlusi. Seda soovitust tuleks teise soovitusega täiendavalt selgitada, et pakkuda suuniseid olukordades, kus küsitluse korraldamise tähtajast ei ole võimalik kinni pidada ja küsitlus tuleb edasi lükata.
            
         
               (6)
            
            
               Seetõttu on asjakohane määrata kindlaks liidu nimel võetav seisukoht tagasivõtmise ühiskomitees seoses soovitusega küsitluse korraldamist eeldavate tagasivõtutaotluse kohta.
            
         
               (7)
            
            
               Tagasivõtuleping on Ühendkuningriigi suhtes siduv ja seetõttu osaleb ta käesoleva otsuse vastuvõtmisel.
            
         
               (8)
            
            
               Tagasivõtuleping on Iirimaa suhtes siduv ja seetõttu osaleb ta käesoleva otsuse vastuvõtmisel.
            
         
               (9)
            
            
               Tagasivõtuleping ei ole Taani suhtes siduv ega kohaldatav ning seetõttu ei osale ta käesoleva otsuse vastuvõtmisel,
            
         ON VASTU VÕTNUD KÄESOLEVA OTSUSE:
   Ainus artikkel
   1.   Euroopa Ühenduse ja Vene Föderatsiooni vahelise tagasivõtulepingu artikliga 19 moodustatud tagasivõtmise ühiskomitees Euroopa Liidu nimel võetav seisukoht seoses küsitluse korraldamist eeldavaid tagasivõtutaotlusi käsitleva soovituse vastuvõtmisega põhineb käesolevale otsusele lisatud tagasivõtmise ühiskomitee soovituse eelnõul.
   2.   Liidu esindajad võivad otsustada teha tagasivõtmise ühiskomitee soovituse eelnõus väiksemaid tehnilisi parandusi ilma nõukogu täiendava otsuseta.
   
      Luxembourg, 11. aprill 2016
      
         
            Nõukogu nimel
         
         
            eesistuja
         
         M.H.P. VAN DAM
      
   
   
      (1)  ELT L 129, 17.5.2007, lk 40.
   
      EELNÕU
      EUROOPA ÜHENDUSE JA VENE FÖDERATSIOONI VAHELISE 25. MAI 2006. AASTA TAGASIVÕTULEPINGUGA MOODUSTATUD TAGASIVÕTMISE ÜHISKOMITEE SOOVITUS NR 2,
      …,
      küsitluse korraldamist eeldavate tagasivõtutaotluste kohta
      KOMITEE,
      viidates Euroopa Ühenduse ja Vene Föderatsiooni vahelisele 25. mai 2006. aasta tagasivõtulepingule („tagasivõtuleping“) ning eriti selle artikli 19 lõikele 1 ja tagasivõtu ühiskomitee 25. juuli 2007. aasta töökorra artikli 6 lõikele 3,
      ning arvestades järgmist:
      
                  (1)
               
               
                  Küsitlus on tagasivõtulepinguga ette nähtud tagasivõtumenetluse üks elemente ja artikli 9 lõike 4 kohaselt tuleks see korraldada siis, kui taotluse esitaja ei saa lisada tagasivõtutaotlusele ühtegi lepingu 2. ja 3. lisas loetletud dokumenti.
               
            
                  (2)
               
               
                  Tagasivõtu ühiskomitee võttis 2. juunil 2009 vastu soovituse nr 1 küsitlust eeldavate tagasivõtutaotluste kohta („soovitus nr 1“).
               
            
                  (3)
               
               
                  Tagasivõtulepingu artikli 20 lõike 1 punkti f kohaselt võidakse erikorraldust tagasivõtutaotluste käsitlemise tähtaja kohta reguleerida kahepoolsete rakendusprotokollidega,
               
            SOOVITAB JÄRGMIST:
      
                  1.
               
               
                  Kui küsitluse korraldamise tähtaega ei ole määratud kindlaks Vene Föderatsiooni ja Euroopa Liidu liikmesriikide vaheliste rakendusprotokollidega kooskõlas soovituse nr 1 teise lõiguga, ei tohiks küsitlust läbi viia 10 kalendripäeva jooksul alates kõnealuse soovituse esimeses lõigus osutatud tagasivõtutaotluse kättesaamisest.
               
            
                  2.
               
               
                  Kui küsitlust ei korraldatud käesoleva soovituse esimeses lõigus osutatud tähtaja jooksul või kui isik küsitlusele ei ilmunud, peaks taotluse esitanud ja taotluse saanud riik temaga ühendust võtma ja korraldama küsitluse viivitamata.
               
            
                  3.
               
               
                  Kui taotluse esitanud riik teatab küsitluse korraldamiseks ettenähtud tähtaja jooksul taotluse saanud riigile isiku küsitlusele ilmumise edasilükkamisest, tuleks käesoleva soovituse esimeses lõigus osutatud või vastavas rakendusprotokollis ette nähtud tähtaega pikendada teates esitatud kuupäevani.
               
            
                  4.
               
               
                  Küsitluse korraldamise tähtaeg ei tohiks käesoleva soovituse kolmandas lõigus nimetatud asjaolusid arvestades ületada 60 päeva alates tagasivõtutaotluse kättesaamisest, välja arvatud juhul, kui asja eriolud õigustavad küsitluse korraldamist pärast nimetatud tähtaja möödumist.
               
            
         
            
               Vene Föderatsiooni nimel
            
         
         
            
               Euroopa Liidu nimel